paragraph_text: Smatra se da je Elfodd bio Elvodugus odnosno Elbodugus, čiji je učenik bio povjesničar Nenije. Za Elfodda se smatra da je uvjerio britanske odnosno velške crkvenjake prihvatiti kontinentalno računanje Uskrsa. Čini se da je Elfodd kao mladić bio u nekoj svezi sa samostanom u Holyheadu na Angleseyu. Smatra se da je bio mlad kad je 768. godine uvjerio velšku Crkvu neka budu isto kao i Rim u smislu računanja nadnevka Uskrsa. Anali Brut y Tywysogiona tvrde: